***Výbor***

***Národnej rady Slovenskej republiky***

***pre pôdohospodárstvo, životné prostredie***

***a ochranu prírody***

14. schôdza výboru

**102**

**U z n e s e n i e**

**Výboru Národnej rady Slovenskej republiky**

**pre pôdohospodárstvo, životné prostredie a ochranu prírody**

**z 25. apríla 2007**

k vládnemu návrhu zákona o prevencii a náprave environmentálnych škôd a o zmene a doplnení niektorých zákonov (tlač 244)

**Výbor Národnej rady Slovenskej republiky**

**pre pôdohospodárstvo, životné prostredie a**

**ochranu prírody**

na svojej 14. schôdzi 25. apríla 2007 k vládnemu návrhu zákona o prevencii a náprave environmentálnych škôd a o zmene a doplnení niektorých zákonov

**A. k o n š t a t u j e,**

že predseda Národnej rady Slovenskej republiky v súlade s § 71 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov určil Výbor Národnej rady Slovenskej republiky pre pôdohospodárstvo, životné prostredie a ochranu prírody pri rokovaní o vládnom návrhu zákona o prevencii a náprave environmentálnych škôd a o zmene a doplnení niektorých zákonov (tlač 244) rozhodnutím č. 258 z 18. apríla 2007 za gestorský výbor;

**B. u r č u j e**

v súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **Pavla Džurinu,** člena Výboru Národnej rady Slovenskej republiky pre pôdohospodárstvo, životné prostredie a ochranu prírody za spravodajcu k predmetnému materiálu v prvom čítaní;

**C. u k l a d á**

**predsedovi výboru**

informovať o tomto uznesení predsedu Národnej rady Slovenskej republiky.

Pavol **Džurina** Ján **S l a b ý**

overovateľ výboru predseda výboru